Diari Oficial de la Generalitat Valenciana


Sumari del DOGV 4220, del 03-04-2002 (2002/3175)

ACORD de 26 de març de 2002, del Govern Valencià, pel qual s'esmena l'errada material advertida en l'Acord de 26 de juliol de 2001, referent a la instal·lació d'un centre de tractament de residus sòlids urbans, al terme municipal de Xixona.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3175


Data del document
:   26-03-2002

Organisme emissor
:   Presidència de la Generalitat

Tipus de document
:   Acord

Correcció d'errades

 Descriptors 

:   * Xixona
    * eliminació de residus

ACORD de 26 de març de 2002, del Govern Valencià, pel qual s'esmena l'errada material advertida en l'Acord de 26 de juliol de 2001, referent a la instal·lació d'un centre de tractament de residus sòlids urbans, al terme municipal de Xixona. [2002/Q3175]
  
El Govern Valencià, en la reunió del día 26 de març de 2002, adoptà l'acord següent:
  
Antecedents de fet
  
Primer
  
En virtut de l'Acord de 26 de juliol de 2001, el Govern Valencià va declarar d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, la instal·lació d'un centre de tractament de residus sòlids urbans al paratge de Pedra Negra, en sòl no urbanitzable del terme municipal de Xixona, d'acord amb la sol·licitud formulada per la mercantil Reciclados y Compostaje Piedra Negra, SA, publicat en el Diari Oficial de la Generalitat Valenciana número 4.060, de 8 d'agost de 2001.
  
Segon
  
El 30 de novembre de 2001, el secretari del Consell d'Administració de la mercantil Reciclados y Compostaje Piedra Negra, SA, presenta l'annex de correcció d'errades i suplement d'informació a la memòria informativa i justificativa de l'ordenació de la planta de reciclatge i compostatge al paratge de Pedra Negra, respecte de l'acord del Govern Valencià anteriorment indicat.
  
El motiu del dit escrit té per objecte esmenar i aclarir l'omissió produïda, per part de Reciclados y Compostaje Piedra Negra, SA.
  
Així, el punt segon de la fonamentació jurídica prevista en la proposta de Resolució de 25 de juliol de 2001, del conseller d'Obres Públiques, Urbanisme i Transports, segons es reflecteix en l'antecedent onzé del citat acord del Govern Valencià, establia:
  
«Els paràmetres de l'actuació reflectits en el projecte resulten els següents:
  
Superfície ocupada per les instal·lacions: 119.425 m2
  
- Vasos d'abocament:: 105.198 m2
  
- Llacuna de decantació: 7.620 m2
  
- Llacuna de lixiviats: 4.355 m2
  
- Àrea de fermentació: 2.252 m2
  
Superfície ocupada per les construccions: 2.081,26 m2
  
Ocupació: 0,5%
  
Superfície total construïda: 2.263,06 m2
  
Separació a límits 50 metres, excepte la caseta de control i el centre de transformació: >10 metres
  
Alçària màxima de la cornisa: 14,062 metres».
  
En la nova documentació presentada es manifesta, per part del promotor de l'actuació, que en els paràmetres anteriors es detecta una errada, ja que s'han extret aquests paràmetres del punt III (zonificació) de l'annex I del projecte de Planta de Reciclatge i Compostatge al Paratge de Pedra Negra, del terme municipal de Xixona, enviat a la Conselleria d'Obres Publiques, Urbanisme i Transports el 4 de març de 1999.
  
L'errada detectada radica en què en el punt III del dit annex s'han omés les edificacions corresponents al procés de compostatge, les quals ocupen una superfície construïda de 6.937 metres quadrats.
  
Es justifica la citada errada en el fet que les edificacions omeses estaven descrites en diversos apartats del projecte entregat, concretament en els apartats següents:
  
1. Apartat A3.2.1. «Introducció»: es menciona que el procés de compostatge es realitzarà en naus totalment tancades per al control d'olors generats durant el procés de fermentació.
  
2. Apartats J3.3.5.4. «Procés de fermentació», E3.8.8.0. «Procés de maduració» i A3.2.6. «Procés de refinació»: es menciona que els dits processos es trobaren dins de naus tancades.
  
3. Apartat A3.2.13. «Especificacions de l'obra civil»: es menciona que l'obra civil que s'ha de realitzar en la planta de compostatge considera una nau de compostatge, una nau de refinació, un edifici de ventiladors, un biofiltre, una platja de maduració i un laminador. En aquest apartat s'ha detectat una errada de nomenclatura, és a dir, on es fa referència a la platja de maduració, en realitat es refereix a la platja d'estabilització, el procés de la qual està molt detallat en l'apartat A3.2.7. «Procés d'estabilització». Dins d'aquest apartat (obra civil) es defineix la nau de compostatge que inclou els mòduls de 93 x 26 metres, on es realitzarà el procés de maduració, i una zona auxiliar de 21 x 32 metres, on aniran ubicats els quadres de control de la planta d'afinació i compostatge i el laboratori per al seguiment de la fermentació, la maduració i l'estabilització de la matèria orgànica. Com podrà observar-se, no s'han inclòs els túnels de fermentació ni el biofiltre, ja que s'han explicat detalladament en els apartats T4.4.3.5. i A3.2.8., respectivament, i en el pla 18.
  
Per a major aclariment, en la nova documentació presentada es presenta memòria informativa i justificativa, amb relació de superfícies i pla d'implantació general, el qual arreplega les edificacions mencionades anteriorment.
  
En concret, se sol·licita la inclusió d'aquesta superfície d'ocupació (6.937 m2), per les edificacions del procés de compostatge, amb la qual cosa quedaria esmenada l'errada detectada, sense interferir en cap altre punt a la citada declaració d'interés comunitari.
  
Tercer
  
La Comissió de Govern de l'Ajuntament de Xixona, en la reunió del dia 20 de novembre de 2001, va acordar informar favorablement la modificació de la declaració d'interés comunitari, aprovada pel Govern Valencià el 26 de juliol de 2001.
  
Quart
  
Respecte de la nova documentació presentada, consta en l'expedient l'informe de l'Àrea de Planificació de la Direcció General de Planificació i Gestió del Medi, de la Conselleria de Medi Ambient, de 28 de novembre de 2001, del següent tenor literal:
  
«En relació amb l'escrit de correcció d'errades relatiu al projecte de Planta de Reciclatge i Compostatge al Paratge Pedra Negra del terme municipal de Xixona, presentat per Reciclados y Compostaje Piedra Negra, SA, cal assenyalar:
  
Primer
  
Amb data 16 de juny de 2001, la Conselleria de Medi Ambient va emetre la declaració d'impacte ambiental favorable al citat projecte.
  
Segon
  
Que en la documentació que es troba en la Conselleria de Medi Ambient, a partir de la qual es va emetre la citada declaració d'impacte ambiental, apareixen, referides en la part escrita i grafiades en plans, les edificacions a què es refereix l'escrit de correcció d'errades, i és així que en el pla 01 apareix reflectit el denominat «Edifici de fermentació» ?equivalent a la nau de compostatge (i en el pla 10 apareix grafiat el denominat «Filtre biològic». En les pàgines número 182 i següents del projecte (TH.7.9.83), en mencionar les especificacions de l'obra civil es refereixen tant a la nau de compostatge com al biofiltre (s'adjunta una còpia del pla i de la part escrita del projecte referit).
  
Tercer
  
D'acord amb el que s'ha exposat anteriorment, s'ha de considerar que la declaració d'impacte ambiental emesa respecte del dit projecte preveu les edificacions referides, per la qual cosa la correcció d'errades presentada s'ha de considerar tal i no necessita una nova declaració d'impacte ambiental».
  
Cinqué
  
La Comissió Informativa de la Comissió Territorial d'Urbanisme d'Alacant, en la reunió del dia 4 de desembre del 2001, va acordar informar favorablement la present sol·licitud de correcció d'errades.
  
Sisé
  
El conseller d'Obres Públiques, Urbanisme i Transports, el 5 de febrer de 2002, va informar favorablement l'esmena de l'errada material de la present declaració d'interés comunitari.
  
Fonaments de dret
  
Primer
  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que «les administracions públiques podran (...) rectificar en qualsevol moment, d'ofici o a instància dels interessats, les errades materials, de fet o aritmètics, existents en els seus actes».
  
Segons estableix la reiterada jurisprudència del Tribunal Suprem, entre la qual cal mencionar la sentència de 3 octubre de 2000 (RJ 2000\7904), la facultat que s'atribueix a l'administració per a rectificar sense obligacions temporals les errades materials que continga un acte administratiu, persegueix com a finalitat el fet que una simple errada material i evident pervisca o produïsca efectes desorbitats, com suposaria l'aplicació de la llarga formalitat dels procediments de revisió, si bé, és clar que aquesta directa rectificació ha de limitar-se als supòsits en què el mateix acte administratiu siga revelador d'una equivocació manifesta i evident per si mateixa, sense afectar la pervivència d'aquest. (Sentències del Tribunal Suprem de 20 de juliol de 1984 (RJ 1984\4248), 27 de febrer de 1990 (RJ 1990\1521) i 21 de setembre de 1998 (RJ 1998\6935), entre d'altres).
  
Efectivament, de la nova documentació presentada pel promotor es comprova que en l'escrit resum presentat en el seu dia per aquest es van ometre les edificacions corresponents al procés de compostatge, que sí que apareixien en la resta de documentació de forma detallada, tant en la memòria, en fer referència a naus totalment tancades com en els plans detallats, com el pla 09, denominat «planta de tractament», on apareix l'àrea de fermentació, com a edifici de fermentació, així com plans de detall, com el núm. 18, relatiu a biofiltre i diferents detalls constructius respecte d'això.
  
Com a conseqüència de tot el que s'ha exposat anteriorment, es pot considerar que, efectivament, es tracta de la correcció d'una errada en l'acord esmentat del Govern Valencià, pel que fa a la superfície edificada, ja que en el projecte presentat inicialment en la Conselleria d'Obres Públiques, Urbanisme i Transports per a la seua tramitació sí que constaven les dades a què es fa referència en l'escrit presentat pel promotor, i el citat projecte va formar part del conjunt de la documentació integrant de l'expedient que es va sotmetre a informació pública, junt amb l'estudi d'impacte ambiental i de la documentació que es va remetre als diferents organismes per al seu informe, Carreteres del Ministeri, Conselleria de Medi Ambient, Confederació Hidrogràfica i Ajuntament de Xixona, i que la correcció no afecta allò substancial del projecte.
  
Tenint en compte que els paràmetres urbanístics, una vegada corregits, segueixen complint aquells continguts del planejament vigent en el municipi, d'acord amb els antecedents fàctics i jurídics indicats, procedeix rectificar l'errada material detectada en l'Acord de 26 de juliol de 2001, del Govern Valencià, pel qual es va declarar l'interés comunitari de l'actuació pretesa, a conseqüència de tot això els paràmetres urbanístics de l'actuació reflectits en el projecte resulten els següents:
  
Superfície objecte de l'actuació: 80 ha
  
Superfície ocupada per les instal·lacions: 119.425 m2
  
- Vasos d'abocament: 105.198 m2
  
- Llacuna de decantació: 7.620 m2
  
- Llacuna de lixiviats: 4.355 m2
  
- Àrea de fermentació: 2.252 m2
  
Superfície ocupada per les construccions: 9.018,26 m2
  
Ocupació: 1,13%
  
Superfície total construïda: 9.200,06 m2
  
Separació a límits 50 metres, excepte la caseta de control i el centre de transformació: >10 metres
  
Alçària màxima de la cornisa: 14,062 m2
  
Queden subsistents, no obstant això, la resta de les determinacions contingudes en l'acord abans citat.
  
Segon
  
La rectificació d'errades haurà de ser aprovada per resolució dictada pel mateix òrgan administratiu que va dictar la resolució rectificada. D'aquesta manera, el Govern Valencià és competent per a la rectificació d'errades, segons disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 20 de la Llei 4/1992, de 5 de juny, sobre Sòl No Urbanitzable, i l'article 5.h del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
D'acord amb els preceptes legals citats i la resta de general i pertinent aplicació, a proposta del conseller d'Obres Públiques, Urbanisme i Transports, el Govern Valencià
  
ACORDA
  
Esmenar l'errada material advertida en l'Acord de 26 de juliol de 2001, del Govern Valencià, pel qual es va declarar d'interés comunitari pel procediment extraordinari de l'article 20 de la Llei 4/1992, de 5 de juny, sobre Sòl No Urbanitzable, la instal·lació d'un centre de tractament de residus sòlids urbans al paratge de Pedra Negra, en sòl no urbanitzable del terme municipal de Xixona (DOGV número 4.060, de 8 d'agost de 2001), en el següent sentit:
  
On diu:
  
«Els paràmetres de l'actuació reflectits en el projecte resulten els següents:
  
Superfície objecte de l'actuació: 80 ha
  
Superfície ocupada per les instal·lacions: 119.425 m2
  
- Vasos d'abocament: 105.198 m2
  
- Llacuna de decantació: 7.620 m2
  
- Llacuna de lixiviats: 4.355 m2
  
- Àrea de fermentació: 2.252 m2
  
Superfície ocupada per les construccions: 2.081,26 m2
  
Ocupació: 0,5%
  
Superfície total construïda: 2.263,06 m2
  
Separació a límits 50 metres excepte la caseta de control i el centre de transformació: >10 metres
  
Alçària màxima de la cornisa: 14,062 m2».
  
Ha de dir:
  
«Els paràmetres de l'actuació reflectits en el projecte resulten els següents:
  
Superfície objecte de l'actuació: 80 ha
  
Superfície ocupada per les instal·lacions: 119.425 m2
  
- Vasos d'abocament:: 105.198 m2
  
- Llacuna de decantació: 7.620 m2
  
- Llacuna de lixiviats: 4.355 m2
  
- Àrea de fermentació: 2.252 m2
  
Superfície ocupada per les construccions: 9.018,26 m2
  
Ocupació: 1,13%
  
Superfície total construïda: 9.200,06 m2
  
Separació a límits 50 metres, excepte la caseta de control i el centre de transformació: >10 metres
  
Alçària màxima de la cornisa: 14,062 m2».
  
Es declara subsistent en tota la resta el referit acord del Govern Valencià.
  
Valencia, 26 de març de 2002
  
El conseller secretari del Govern Valencià,